# המנהל לאכיפת הסמים

המינהל לאכיפת הסמים
Drug Enforcement Administration|  סמל |
|  |
| דגל |
|  תג היחידה |
|
מידע כללי |
|
מדינה |
ארצות הברית  |
|
תחום שיפוט | ארצות הברית ארצות הברית |
|
משרד אחראי |
ממשלת ארצות הברית |
|
סוכנות אם |  מחלקת המשפטים של ארצות הברית |
|
תאריך הקמה |
1 ביולי 1973 |
|
סוכנות קודמת |
הלשכה לסמים מסוכנים משרד אכיפת חוקי הסמים לשכת הסמים הפדרלית |
|
מנהל |
טרי קול |
|
מטה מרכזי |
מחוז ארלינגטון, וירג'יניה, ארצות הברית |
|
עובדים |
10,784 (2009) |
|
תקציב |
2 מיליארד דולר (2014) |
|
DEA.gov |
| Wikimedia | © OpenStreetMap |
|   |

סוכני DEA בפעולה
**המנהל לאכיפת הסמים** (באנגלית: **Drug Enforcement Administration**, בראשי תיבות: **DEA**) היא הרשות האמריקנית לאכיפת חוקי הסמים. היחידה מסונפת למחלקת המשפטים, מרבה לשתף פעולה עם הבולשת הפדרלית (FBI) ועוסקת גם ברישוי סמים אסורים, למטרות רפואיות או מדעיות.

ראש הרשות ממונה על ידי נשיא ארצות הברית, באישור הסנאט. מטה הרשות נמצא בארלינגטון שבווירג'יניה ומכללת הרשות נמצאת בבסיס חיל הנחתים בקוונטיקו, בדומה למכללת ה-FBI. תקציבה השנתי של הרשות הוא כ-2 מיליארד דולר.

## היסטוריה

הרשות הוקמה ב-1 ביולי 1973, כאיחוד של מחלקות הסמים במשרד האוצר ובמשרד הבריאות.

מתחילת שנות השבעים מטה DEA שכן ברחוב צפון מערב בוושינגטון די. סי., אך בשל התרחבות סמכויות הרשות בשנות השמונים והגדלת מצבת כוח האדם בארגון חייבה מציאת מטה חדש לארגון. נשקלו מספר מקומות כולל ארקנסו ובסיסי צבא נטושים, אך לבסוף התובע הכללי דאז אדווין מיס תבע שמטה הסוכנות לא יהיה מרוחק ממשרדי התובע הכללי בוושינגטון. לבסוף בשנת 1989 נבחר מבנה בסמוך לפנטגון במחוז ארלינגטון, וירג'יניה.

ב-19 באפריל 1995 טימותי מקווי תקף את בניין הממשל הפדרלי על שם אלפרד פ. מורה שבלב אוקלהומה סיטי, בניין ששיכן את סניפי ה-FBI, ATF וה-DEA, ארגונים שניהלו פשיטות שטימותי ראה בהן פעולות לא מוצדקות כנגד זכויות האדם; המתקפה הביאה למותם של שני עובדי DEA, איש כוחות מיוחדים ושני קבלנים בפיצוץ באוקלהומה סיטי. בתגובה לכך, בוצעו מספר שינויים ביטחוניים במתחם מטה ה-DEA וסניפיו ברחבי ארצות הברית.

בפברואר 2003 DEA הקימה מעבדת ראיות דיגיטלית בתוך משרדי הזיהוי הפלילי שלה. בשנת 2008 החלה פעילות במסגרת מבצע קסנדרה.

## ארגון ומבנה

**מפת 21 משרדי DEA‏:**
 1. אטלנטה, 2. בוסטון, 3. שיקגו, 4. דאלאס, 5. דנבר, 6. דטרויט, 7. אל פאסו, 8. יוסטון, 9. לוס אנג'לס, 10. מיאמי, 11. ניוארק, 12. ניו אורלינס, 13. ניו יורק, 14. פילדלפיה, 15. פיניקס, 16. סן דייגו, 17. סן פרנסיסקו, 18. סיאטל, 19. סיינט לואיס, 20. הקאריביים, 21. וושינגטון הבירה.
DEA מנוהלת על ידי מנהל הרשות, שמתמנה על ידי נשיא ארצות הברית באישור הסנאט. המנהל מדווח לתובע הכללי של ארצות הברית וכפוף ישירות לסגן התובע הכללי. המנהל מסתייע בסגנו ובראש המבצעים, ראש הפיקוח ושלושה עוזרים (האחראים על חטיבות התמיכה המבצעית, המודיעין ומשאבי אנוש). צוות נוסף כולל גם את קצין המימון ויועץ ראשי. המנהל וסגנו הם היחידים שממונים לתפקיד על ידי הנשיא, שאר הצוות הם עובדי ממשלה.

מטה DEA שוכן בארלינגטון, וירג'יניה, לא הרחק מהפנטגון והוא כולל במתחם את מכללת DEA הממוקמת בבסיס חיל הנחתים בקוונטיקו, וירג'יניה בצמוד למכללת ה-FBI. ל-DEA ישנם 21 משרדי שטח, 227 סניפים ו-86 נציגויות זרות ב-62 מדינות. עם תקציב של כמעט 2 מיליארד דולר, הסוכנות מעסיקה 10,800 איש, לרבות יותר מ-5,500 סוכנים מיוחדים ו-800 מנתחי מודיעין.

### מבנה

* מנהל
	+ סגן המנהל
		- חטיבת משאבי אנוש
			* לשכת הקריירה
			* לשכת ניהול מקצועי
			* משרד האימונים
		- חטיבת המבצעים
			* חטיבת התעופה
			* המשרד לניהול מבצעים
			* חטיבת מבצעים מיוחדים
			* משרד פיקוח על חבלה
			* המשרד לאכיפה גלובלית
			* משרד למבצעים פיננסיים
		- חטיבת המודיעין
			* המשרד למודיעין ביטחון לאומי
			* המשרד למודיעין אסטרטגי
			* המשרד למודיעין מיוחד
			* מרכז המודיעין אל פאסו
			* המרכז לשיתוף מידע של כוח המשימה לאכיפת סמים ופשע מאורגן
		- חטיבת ניהול פיננסי
			* משרד רכש וניהול מעבר
			* משרד המימון
			* המשרד לניהול משאבים
		- חטיבת התמיכה המבצעית
			* משרד הניהול
			* משרד מערכות מידע
			* משרד הזיהוי הפלילי
			* משרד לחקירת טכנולוגיה
		- חטיבת הפיקוח
			* משרד המפקחים
			* המשרד לאחריות מקצועית
			* המשרד לתוכניות ביטחון
		- משרדים וחטיבות שדה
			* אטלנטה
			* בוסטון
			* שיקגו
			* דאלאס
			* דנבר
			* דטרויט
			* אל פאסו
			* יוסטון
			* לוס אנג'לס
			* מיאמי
			* ניוארק
			* ניו אורלינס
			* ניו יורק
			* פילדלפיה
			* פיניקס
			* סן דייגו
			* סן פרנסיסקו
			* סיאטל
			* סיינט לואיס
			* הקאריביים
			* וושינגטון הבירה

## ראו גם

* GUNK - המקבילה הרוסית
* GSBNT - המקבילה בטורקמניסטן
* FECLN - המקבילה בבוליביה
* Sefeconar - המקבילה הארגנטינאית
* המשרד הלאומי לבקרת סמים

## קישורים חיצוניים

 מדיה וקבצים בנושא **המנהל לאכיפת הסמים** בוויקישיתוף

* אתר האינטרנט הרשמי של המנהל לאכיפת הסמים (באנגלית)

* המנהל לאכיפת הסמים, ברשת החברתית פייסבוק
* המנהל לאכיפת הסמים, ברשת החברתית X (טוויטר)
* המנהל לאכיפת הסמים, ברשת החברתית אינסטגרם
* המנהל לאכיפת הסמים, ברשת החברתית LinkedIn
* המנהל לאכיפת הסמים, באתר אנציקלופדיה בריטניקה (באנגלית)